CELEX: 32016D2381
Language: el
Date: 2016-12-14 00:00:00
Title: Απόφαση (ΚΕΠΠΑ) 2016/2381 της Επιτροπής Πολιτικής και Ασφάλειας, της 14ης Δεκεμβρίου 2016, για την παράταση της θητείας του αρχηγού αποστολής της αποστολής ΚΠΑA της Ευρωπαϊκής Ένωσης στο Μάλι (EUCAP Sahel Mali) (EUCAP Sahel Mali/2/2016)

23.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 352/59
            
         ΑΠΌΦΑΣΗ (ΚΕΠΠΑ) 2016/2381 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 14ης Δεκεμβρίου 2016
   για την παράταση της θητείας του αρχηγού αποστολής της αποστολής ΚΠΑA της Ευρωπαϊκής Ένωσης στο Μάλι (EUCAP Sahel Mali) (EUCAP Sahel Mali/2/2016)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 38 τρίτη εδάφιο,
   Έχοντας υπόψη την απόφαση 2014/219/ΚΕΠΠΑ του Συμβουλίου, της 15ης Απριλίου 2014, σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (1) και ιδίως το άρθρο 7 παράγραφος 1,
   Έχοντας υπόψη την απόφαση (ΚΕΠΠΑ) 2015/76 του Συμβουλίου, της 19ης Ιανουαρίου 2015, για την έναρξη της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali) και την τροποποίηση της απόφασης 2014/219/ΚΕΠΠΑ (2),
   Εκτιμώντας τα ακόλουθα:
   
               (1)
            
            
               Βάσει της απόφασης 2014/219/ΚΕΠΠΑ, εξουσιοδοτείται η Επιτροπή Πολιτικής και Ασφάλειας (ΕΠΑ), σύμφωνα με το άρθρο 38 της Συνθήκης, να λαμβάνει τις σχετικές αποφάσεις, προκειμένου να ασκεί τον πολιτικό έλεγχο και τη στρατηγική καθοδήγηση της αποστολής EUCAP Sahel Mali, συμπεριλαμβανομένης της απόφασης διορισμού αρχηγού αποστολής.
            
         
               (2)
            
            
               Στις 26 Μαΐου 2014, η ΕΠΑ εξέδωσε την απόφαση EUCAP Sahel Mali/1/2014 (3), για τον διορισμό του κ. Albrecht CONZE ως αρχηγού αποστολής της EUCAP Sahel Mali από τις 26 Μαΐου 2014 έως τις 14 Ιανουαρίου 2015.
            
         
               (3)
            
            
               Η θητεία του κ. Albrecht CONZE ως αρχηγού αποστολής της EUCAP Sahel Mali παρατάθηκε αρκετές φορές, πιο πρόσφατα με την απόφαση (ΚΕΠΠΑ) 2016/398 της ΕΠΑ (4), με την οποία παρατάθηκε η θητεία του ως αρχηγού αποστολής της EUCAP Sahel Mali έως τις 14 Ιανουαρίου 2017.
            
         
               (4)
            
            
               Η Ύπατη Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε την παράταση της θητείας του κ. Albrecht CONZE ως αρχηγού αποστολής της EUCAP Sahel Mali, από τις 15 Ιανουαρίου 2017 έως τις 14 Ιουλίου 2017,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θητεία του κ. Albrecht CONZE ως αρχηγού αποστολής της EUCAP Sahel Mali παρατείνεται έως τις 14 Ιουλίου 2017.
   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.
   
      Βρυξέλλες, 14 Δεκεμβρίου 2016.
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         W. STEVENS
      
   
   
      (1)  ΕΕ L 113 της 16.4.2014, σ. 21.
   
      (2)  ΕΕ L 13 της 20.1.2015, σ. 5.
   
      (3)  Απόφαση EUCAP Sahel Mali/1/2014 της Επιτροπής Πολιτικής και Ασφάλειας, της 26ης Μαΐου 2014, για τον διορισμό αρχηγού της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (ΕΕ L 164 της 3.6.2014, σ. 43.)
   
      (4)  Απόφαση (ΚΕΠΠΑ) 2016/938 της Επιτροπής Πολιτικής και Ασφάλειας, της 31ης Μαΐου 2016, για την παράταση της θητείας του αρχηγού της αποστολής ΚΠΑA της Ευρωπαϊκής Ένωσης στο Μάλι (EUCAP Sahel Mali) (EUCAP Sahel Mali/1/2016) (ΕΕ L 155 της 14.6.2016, σ. 23).